APCS เข้าซื้อหุ้น “บ.ชลกิจสากล” มูลค่า 224 ลบ. เพื่อเพิ่มโอกาสทางธุรกิจ
APCS เข้าซื้อหุ้น “บ.ชลกิจสากล” ผู้ประกอบกิจการค้าน้ำดื่ม น้ำแร่ น้ำดิบ-เครื่องบริโภคอื่น จำนวน 640,000 หุ้น มูลค่า 224 ลบ. เพื่อรับเงินปันผล-เพิ่มโอกาสทางธุรกิจ
11 ม.ค. 2559

บริษัท เอเซีย พรีซิชั่น จำกัด (มหาชน) หรือ APCS ระบุว่า ตามมติที่ประชุมคณะกรรมการบริษัท เมื่อวันที่ 8 มกราคม 2559 มีมติอนุมัติให้บริษัท เอทู เทคโนโลยี จำกัด ซึ่งเป็นบริษัทย่อยของบริษัท (บริษัทถือหุ้นในสัดส่วนร้อยละ 100 ) ลงทุนในบริษัท ชลกิจสากล จำกัด ผู้ประกอบกิจการค้าน้ำดื่ม น้ำแร่ น้ำดิบและเครื่องบริโภคอื่นทุนจดทะเบียนและชำระแล้ว 80 ล้านบาท รายละเอียดของสินทรัพย์ที่ได้มาหุ้นสามัญของ บริษัท ชลกิจสากล จำกัด จำนวน 240,000 หุ้นหุ้นสามัญเพิ่มทุนของ บริษัท ชลกิจสากล จำกัด จำนวน 400,000 หุ้น
โดยบริษัทย่อยลงทุนในบริษัท ชลกิจสากล จำกัด โดยซื้อหุ้นสามัญ จำนวน 640,000 หุ้น ในราคาหุ้นละ350 บาท เป็นมูลค่าซื้อทั้งสิ้น 224 ล้านบาท สำหรับผลประโยชน์ที่คาดว่าจะได้รับเงินปันผล และเป็นการเพิ่มโอกาสทางธุรกิจ